EkBass/fiwiki-20250220-pages-articles huggingface dataset:
Palle Mikkelborg

Palle Mikkelborg (s. 6. maaliskuuta 1941) on tanskalainen kansainvälisesti tunnettu jazztrumpetisti, -säveltäjä, -sovittaja ja levytuottaja. Hän on esiintynyt ja levyttänyt muun muassa Miles Davisin, Gil Evansin, George Russellin kanssa. Hän sai vuonna 2001 Pohjoismaiden neuvoston musiikkipalkinnon.Aikaisemmat palkinnonsaajat ja palkintoehdokkaat , Pohjoismaiden neuvosto. Viitattu 25.1.2016. Vuonna 2006 hänen Miles Davisin kanssa tekemänsä albumi Aura (1985) valittiin Tanskan kulttuurikaanoniin.Aura , Kulturkanonen, Kulturministeriet, sivu 179.. Mikkelborg aloitti uransa vuonna 1960 ja on siitä lähtien ollut yksi kansainvälisen jazzyhteisön keskeisiä nimiä. Porin jazzfestivaaleilla Mikkelborg on esiintynyt vuonna 1971 Nordic Big Bandin, vuonna 1972 Nordic All Starsin, vuonna 1978 The Entrance -yhtyeen ja vuonna 1984 George Gruntz Concert Jazz Bandin kanssa.Historia , Pori Jazz. UMOn kanssa Mikkelborg on konsertoinut 1979, 1988 ja 1989.Palle Mikkelborg , UMO. Viitattu 25.1.2016. == Levytyksiä == * 1977 Edward Vesalan kanssa: Satu * 1978 Terje Rypdalin kanssa: Waves * 1979 Terje Rypdalin kanssa: Descendre * 1983 George Gruntzin kanssa: Theatre * 1984 Miles Davisin kanssa: Aura * 1984 Entrancen kanssa: Palle Mikkelborgs Journey To... * 1986 Dino Saluzzin, Charlie Hadenin ja Pierre Favren kanssa: Once Upon a Time – Far Away in the South * 1987 Gary Peacockin kanssa: Guamba * 1992: Anything but Grey * 1994: Heart to Heart * 1995 Terje Rypdalin kanssa: Skywards * 1996: The Garden Is a Woman * 1997 Karin Krogin kanssa: You Must Believe in Spring * 1998 Niels-Henning Ørsted Pedersenin kanssa: Hommage – Once Upon a Time * 1999: Noone of Night My God * 2000 Terje Rypdalin kanssa: Lux Aeterna * 2000 Tanskan radion jazzorkesterin kanssa: Voice of Silence – Louisiana Suite * 2000: Song… Tread Lightly * 2003 Terje Rypdalin kanssa: Vossabrygg * 2005: To Whom It May Concern – Greatest, 2-CD ==Lähteet== Luokka:Vuonna 1941 syntyneet Luokka:Elävät henkilöt Luokka:Tanskalaiset jazzmuusikot Luokka:Jazztrumpetistit Luokka:Tanskalaiset säveltäjät Luokka:Tanskalaiset musiikkituottajat
Delfoin sibylla

Delfoin sibylla oli antiikin aikana Apollonin pyhäkköalueella Delfoissa Kreikassa toiminut sibylla eli naispuolinen ennustaja. Delfoin sibyllaa, joka oli yksityishenkilönä toiminut ennustaja, ei tule sekoittaa Delfoin oraakkeliin ja sen ennuspapitar Pythiaan, joka oli eri instituutio. Pausanias kertoo kahdesta paikalla toimineesta myyttisestä sibyllasta. Varhaisempi ennustajatar oli ensimmäinen paikalla ennustuksia laulanut nainen ja sai sibyllan nimen libyalaisilta. Häntä pidettiin Zeuksen ja Lamian tyttärenä. Toinen, myöhempi Herofile-niminen ennustajatar toimi Delfoissa, mutta myös Samoksella, Kolofonissa ja Deloksella. Itse hän kutsui itseään Apollonin vihityksi puolisoksi, sekä välillä Apollonin sisareksi Artemiiksi ja välillä tyttäreksi. Toisaalta hän sanoi olleensa myös kuolevaisen miehen ja kuolemattoman nymfin tytär. Myös hänen kerrottiin eläneen varhain, koska hän oli ennustanut Troijan sodan. Pausaniaan mukaan deloslaiset muistivat Herofilen Apollonille kirjoittaman hymnin.Pausanias: Kreikan kuvaus 10.12.1–7. Delfoin arkeologisella alueella on kivi, jota kutsutaan ”Sibyllan kiveksi”. Se sijaitsee oraakkelin toimintapaikan Apollonin temppelin eteläpuolella Sikyonilaisten aarrekammion ja Ateenalaisten stoan välissä. Pausaniaan mukaan paikalliset olivat kertoneet Herofilen laulaneen ennustuksensa sen päältä. == Lähteet == == Aiheesta muualla == Luokka:Antiikin oraakkelit Luokka:Delfoi
Goran Janus

Goran Janus (s. 27. maaliskuuta 1970 Ljubljana) on slovenialainen uransa päättänyt mäkihyppääjä ja nykyinen mäkihyppyvalmentaja. Hän on toiminut Slovenian maajoukkueen valmentajana vuodesta 2011 alkaen. Janus osallistui urallaan yksiin, vuoden 1991 MM-kilpailuihin, joissa hän sijoittui suurmäen kilpailussa sijalle 22 ja normaalimäessä sijalle 49. Lentomäen MM-kilpailuihin Janus osallistui kerran, vuonna 1992, ollen 26:s. Janus kilpaili maailmancupissa vuodet 1989–1992. Hänen paras sijoituksensa oli kahdeksas tila helmikuulta 1991 Kulmin lentomäkikilpailusta. Viisi vuotta viimeisen maailmancup-osakilpailunsa jälkeen, vuonna 1997, Janus hyppäsi Planicassa silloisen Slovenian ennätyksen 205,5 metriä. Tuo ennätys kesti kolme vuotta. Uransa jälkeen, vuodet 2003–2011, Janus toimi Slovenian mäkimaajoukkueen apuvalmentajana. Vuonna 2011, päävalmentaja Matjaž Zupanin siirryttyä Ranskan valmentajaksi, tuli Janusista päävalmentaja. == Lähteet == Luokka:Slovenialaiset mäkihyppääjät Luokka:Vuonna 1970 syntyneet Luokka:Elävät henkilöt
Take It Easy

Take It Easy on yhdysvaltalaisen Eagles-yhtyeen tekemä musiikkikappale vuodelta 1972. Kappaleen genre eli tyylilaji on country rock. Tästä Eagles- albumin avausraitana olevasta kappaleesta tuli hitti. Sen tekijät ovat Glenn Frey ja Jackson Browne. Billboardin single-listalla se nousi sijalle kaksitoista. Luokka:Yhdysvaltalaiset rockkappaleet Luokka:Vuoden 1972 kappaleet
Ørestad

Ørestad on Kööpenhaminan kaupunkiin kuuluva esikaupunkialue Amagerin saarella. Se sijaitsee lyhyen metromatkan päässä Kööpenhaminan keskustasta. Ørestad on moderni alue, minne on viime vuosina rakennettu Tanskan suurin ostoskeskus Field’s, Skandinavian suurin hotelli Bella Sky sekä sen yhteydessä oleva kongressikeskus Bella Center. Siellä on myös useita tanskalaisen huippuarkkitehdin Bjarke Ingelsn suunnittelemia rakennuksia, kuten 8-tallet, sekä maailman parhaimpana asuintalona palkittu VM Mountain. Tiedosto:Fields-2005-syd.jpg|Ostoskeskus Field’s Tiedosto:Bella_Sky_1.jpg|Hotelli Bella Sky Tiedosto:BIG_-_8_House.jpg|8-tallet == Lähteet== ==Aiheesta muualla== *Ørestad Luokka:Kööpenhaminan kaupunginosat
Just niin kuin Elvis

Just niin kuin Elvis on Pää Kii -yhtyeen single, joka julkaistiin 3. heinäkuuta 2015 levymerkillä Blast of Silence. Single julkaistiin 7" vinyyliformaatissa kolmena eri värisenä versiona, joista 500 mustalla pohjalla, 350 punaruskealla pohjalla (blood’n’shit) sekä 150 keltavihreällä pohjalla (snot’n’puke). == Kappaleet == # # == Kokoonpano == * Teemu Bergman – laulu, kitara * Lauri Eloranta – kitara * Mikko Luukko – kitara * Vekku Vartiainen – basso * Maukka Maunula – rummut == Aiheesta muualla == * Just niin kuin Elvis discogs.com -sivustolla Luokka:Suomalaiset punkkappaleet Luokka:Vuoden 2015 kappaleet
Carl-Henning Pedersen

Carl-Henning Pedersen (23. syyskuuta 1913 – 20. helmikuuta 2007) oli tanskalainen taidemaalari ja keskeinen hahmo 1940- ja 1950-lukujen vaihteen Cobra-taiteilijaryhmässä. Häntä kutsuttiin ”Skandinavian Chagalliksi”, ja häntä pidetään yhtenä Tanskan 1900-luvun jälkipuoliskon merkittävimmistä kuvataiteilijoista. == Elämä ja ura == Pedersen syntyi Kööpenhaminassa ja varttui köyhällä Vigerslev Allen alueella, jossa hän kehitti radikaaleja poliittisia ajatuksia. Hän lähti 1933 opiskelemaan Helsingørin kansainväliseen kansankorkeakouluun, jossa hän tapasi itseoppineen taiteilijan Else Alfeltin. He avioituivat 1934 ja esikoistytär Vibeke Alfelt syntyi samana vuonna. Alfelt rohkaisi Pederseniä maalaamaan, ja Pedersen osallistui neljällä abstraktilla maalauksellaan Kööpenhaminan vuosittaiseen taiteilijoiden syysnäyttelyyn vuonna 1936. Hänen modernistiset työnsä saivat vaikutteita kubisteilta ja Paul Kleeltä, mikä herätti vastustusta hänen aikalaiskollegoissaan, jotka olivat suuntautuneet sosialistiseen realismiin ja kommunismiin. Vuonna 1939 Pedersen vaelsi jalan Tanskasta Pariisiin, jossa hän näki muun muassa Picasson ja Matissen töitä. Paluumatkalla hän vieraili Frankfurt am Mainin ”rappiotaiteen” näyttelyssä (), jossa erityisesti Marc Chagall jätti häneen suuren vaikutuksen loppuelämäkseen. Toinen tytär Kari-Nina syntyi 1940, ja Tanskan natsimiehityksen aikana Pedersen liittyi Høst-taiteilijaryhmään. Pedersen ja Else Alfelt olivat vuonna 1948 mukana perustamassa Cobra-ryhmää ja pysyivät siinä sen hajoamiseen 1951 asti. Pedersen voitti Eckersberg-palkinnon 1950 ja Guggenheim-palkinnon 1958. Vuonna 1961 hänen töistään järjestettiin takautuva näyttely Pittsburghin Carnegie Institutessa, ja vuonna 1962 hän oli Tanskan edustaja Venetsian biennaalissa. Pedersenin työt kasvoivat monumentaalisemmiksi 1960- ja 1970-luvuilla. Tämän ajan töistä esimerkkinä on suuri mosaiikki Kööpenhaminan yliopiston H. C. Ørsted -instituutissa. Else Alfelt kuoli vuonna 1974, ja Pedersen avioitui Sidsel Ramsonin kanssa. Pedersen vastusti töidensä myyntiä, ja perusti sen sijaan oman taidemuseon 1976 Herningiin. Hän lahjoitti töitään myös Tanskan valtion taidemuseolle 2007. Pedersen kuoli Kööpenhaminassa 2007 pitkän sairauden jälkeen. ==Aiheesta muualla== *Muistokirjoitus The Guardianissa *Elämäkerta ja teoskuvia Galerie Birchin sivuilla === Kirjallisuutta === * Heise-Fjeldgren, Astrid & Poignet, Sylvie (2004): Carl-Henning Pedersen, Akvareller og tegninger, tekster og digte, Borgen. ISBN 87-21-02141-4. Luokka:Vuonna 1913 syntyneet Luokka:Vuonna 2007 kuolleet Luokka:Tanskalaiset taiteilijat
Tvashtar (jumala)

Tvashtar tai Tvashtri on hindulaisuudessa käsityön jumala ja elämän antaja. Tvashtar on Aditan poika ja auringonjumala Suryan isä. Hän loi auringon lastuista kolme maailmaa, ja juuri hän loi Yaman, Indran ja Varunan taivaat. Tvashtar myös takoo jumalten aseet ja työkalut, joista huomattavin on Indran salama. Tvashtar loi Kuun kupiksi, jossa säilytettiin jumalten soma-juomaa. Tvashtar kuvataan joskus myös Brahmaniksi, joka halusi syrjäyttää Indran valtaistuimeltaan. Onnistuakseen yrityksessään Tvashtar antoi osan voimistaan pojalleen Trisirakselle. Kun Indra surmasi Trisiraksen, Tvashtar loi demoni Vritran kostonsa toteuttajaksi. == Lähteet == Luokka:Hindulaiset jumalat
Toe Fat

Toe Fat oli vuosina 1969–1971 toiminnassa ollut brittiläinen rockyhtye. Toe Fatin perusti Cliff Bennett Ken Hensleyn, Lee Kerslaken sekä John Konasin kanssa kesäkuussa 1969. Tällä kokoonpanolla yhtye levytti ensimmäisen studioalbuminsa. Basisti John Konas lähti yhtyeestä jo sen perustamisvuotena, kitaristi Ken Hensley jätti yhtyeen vuonna 1970 liittyäkseen Spice -nimisen yhtyeeseen (joka vaihtoi nimensä Uriah Heepiksi Hensleyn liityttyä siihen) sekä rumpali Lee Kerslake jätti yhtyeen samana vuonna Hensleyn kanssa. Hensleyn korvasi Alan Kendall, Kerslaken Brian Glascock sekä alkuperäisen basistin John Konasin John Glascock. Vuonna 1971 Toe Fat julkaisi toisen studioalbuminsa, joka osoittautui kaupalliseksi flopiksi edeltäjänsä tavoin. Yhtye hajosi lopulta levy-yhtiön ilmoitettua, ettei se kykene rahoittamaan kaupallisesti heikosti menestynyttä yhtyettä. == Diskografia == ===Studioalbumit=== * Toe Fat (1970) * Toe Fat Two (1971) == Lähteet == Luokka:Brittiläiset rockyhtyeet
Alexander Sundberg

Alexander Sundberg (s. 19. tammikuuta 1981 Kööpenhamina, Tanska) on tanskalainen uransa päättänyt jääkiekkoilija. Hän on edustanut Tanskan maajoukkuetta useasti maailmanmestaruuskilpailuissa. == Tilastot == 1998–1999 Gentofte Stars Tanska 41 9 6 15 28 – – – – – 1999–2000 Nordsjælland Cobras Tanska 39 11 12 23 26 – – – – – 2000–2001 Malmö Redhawks SHL 9 0 0 0 0 – – – – – 2001–2002 Nordsjælland Cobras Tanska 46 15 13 28 28 – – – – – 2002–2003 IF Troja-Ljungby Allsvenskan 42 6 7 13 55 – – – – – 2003–2004 Odense Bulldogs Tanska 34 8 10 18 46 – – – – – 2004–2005 Odense Bulldogs Tanska 33 19 11 30 44 15 4 2 6 47 2005–2006 Rødovre Mighty Bulls Tanska 34 9 16 25 26 6 2 1 3 31 2006–2007 Rødovre Mighty Bulls Tanska 33 18 8 26 42 4 2 1 3 0 2007–2008 Rødovre Mighty Bulls Tanska 41 15 13 28 20 3 0 0 0 2 2008–2009 Rødovre Mighty Bulls Tanska 44 10 21 31 49 15 3 2 5 6 2009–2010 Copenhagen Hockey Tanska 34 11 19 30 18 5 1 2 3 27 2010–2011 Copenhagen Hockey Tanska 22 4 7 11 20 4 0 2 2 4 11 kautta yhteensä Tanska 401 129 136 260 347 52 12 10 22 117 == Lähteet == * * * === Viitteet === Luokka:Tanskalaiset jääkiekkoilijat Luokka:Vuonna 1981 syntyneet Luokka:Elävät henkilöt
Kalifornia Dreamin’ / Vain pieni hetki

Kalifornia Dreamin’ / Vain pieni hetki on Pää Kii -yhtyeen sekä Maakuntaradion split-single, joka julkaistiin vuonna 2012 levymerkillä Airiston punk-levyt. == Kappaleet == ;Pää Kii #Kalifornia Dreamin’ ;Maakuntaradio # * Vain pieni hetki == Aiheesta muualla == * Kalifornia Dreamin’ / Vain pieni hetki discogs.com -sivustolla Luokka:Vuoden 2012 split-albumit Luokka:Vuoden 2012 kappaleet Luokka:Maakuntaradion albumit Luokka:Pää Kii -yhtyeen albumit
Luca Egloff

Luca Egloff (s. 6. toukokuuta 1995) on sveitsiläinen mäkihyppääjä. 187 senttimetriä pitkä ja 67 kilogrammaa painava Egloff edustaa Grabserberg -seuraa.http://web.swiss-ski.biz/steckbriefe/3142.pdf Egloff debytoi maailmancupissa marraskuussa 2014 Klingenthalin suurmäen kilpailussa sijoittuen sijalle 49. Hänen paras sijoituksensa on 33. tila tammikuulta 2016 Willingenin suurmäen kilpailusta. Egloff kilpaili vuoden 2015 MM-kilpailuissa Falunissa sijoittuen normaalimäen kilpailussa 42:nneksi ja suurmäen kilpailussa 44:nneksi. == Lähteet == Luokka:Sveitsiläiset mäkihyppääjät Luokka:Vuonna 1995 syntyneet Luokka:Elävät henkilöt
Lýkaio

Lýkaio (), antiikin Lykaion (, ), on vuori Peloponnesoksen niemimaalla Kreikassa. Sen korkeus on 1 421 metriä. Lýkaio-vuori sijaitsee Arkadian alueyksikön ja Messenian alueyksikön rajalla Megalópolin kunnan ja Oichalían kunnan alueella. Sen luoteispuolella sijaitsee Palátoksen kylä, koillispuolella Kotílio, kaakkoispuolella Áno Karyés ja lounaispuolella Ágios Sóstis. == Historia == Vuoren nimi viittaa mahdollisesti susiin (kreik. lýkos). Kreikkalaisessa mytologiassa vuori on saanut nimensä Arkadian ensimmäisen kuninkaan Lykaonin mukaan. Kerrotaan, että ylijumala Zeus halusi tarkkailla ihmisten oikeamielisyyttä. Siksi hän saapui kuolevaiseksi naamioituneena Lykaonin vieraaksi tarkkaillakseen oikea- ja väärämielisiä, jolloin kuningas uhrasi jumalalle uhrilahjan.Suda: Lykaon (Kreikaksi sekä englanninkielinen käännös) Viitattu 25.1.2016 Kertomuksesta on erilaisia versioita, mutta lopulta Zeus kuitenkin muutti Lykaonin sudeksi kostoksi julmasta kohtelusta. Antiikin aikana Lykaionvuorta pidettiin yhtenä ehdokkaana Zeuksen syntymäpaikaksi. Näkemys esiintyy muun muassa Kallimakhoksen Hymnissä Zeukselle. Vuorella oli Zeus Lykaioksen pyhäkköalue, jossa järjestettiin Plinius nuoremman mukaan urheilukilpailut jumalan kunniaksi. Varhaisimmat löydöt alueelta ovat neoliittiselta ja helladiselta kaudelta. Varhaisimmat merkit kulttitoiminnasta paikalla ovat mykeneläiseltä kaudelta ja varhaisimmat merkit Zeuksen kultista 1000-luvulta eaa. Useat antiikin aikaiset kirjailijat antavat ymmärtää, että paikalla olisi suoritettu myös ihmisuhreja. Vuoren eteläisellä huipulla 1 382 metrin korkeudella oli Zeukselle omistettu tuhka- alttari ja temenos-alue.Ylemmän arkeologisen kohteen sijainti: Alempaa vuorenrinteeltä on löydetty myös muun muassa hippodromi (kooltaan 300 × 125 m), stadion, stoa, kylpylä, majoitustiloja sekä lähdekaivorakennuksia.Alemman arkeologisen kohteen sijainti: Pausaniaan mukaan vuorella oli myös Panin pyhäkkö. Alueella on suoritettu arkeologisia kaivauksia jo 1800- ja 1900-luvuilla ja jälleen vuodesta 2004 lähtien. Eräs tutkimusongelma on, onko paikalla jonkinlaista yhteyttä suhteellisen lähellä sijaitsevan Olympian Zeuksen kulttiin ja siellä järjestettyihin Olympian kisoihin. Erään teorian mukaan Zeuksen kultti olisi saattanut tulla Olympiaan juuri Lykaionvuorelta. Olympia ei kuitenkaan vaikuta syrjäyttäneen Lykaionia, vaan Lykaionin kisoja ja Olympian kisoja järjestettiin pitkään yhtä aikaa. Lähellä vuorta sen eteläpuolella sijaitsi antiikin aikana Lykosuran kaupunki. == Lähteet == == Aiheesta muualla == Luokka:Arkeologiset kohteet Kreikassa Luokka:Kreikan vuoret Luokka:Megalópoli Luokka:Oichalía
Alberto Spencer

Alberto Pedro Spencer Herrera (6. joulukuuta 1937 Ancón – 3. marraskuuta 2006 Cleveland, Ohio, Yhdysvallat) oli ecuadorilainen jalkapalloilija, jota pidetään maansa historian parhaana pelaajana. Pelipaikaltaan Spencer oli hyökkääjä. Spencer pitää edelleen hallussaan Copa Libertadoresin maaliennätystä 54 maalillaan, jotka syntyivät 87 pelatussa pelissä.Guinness World Records 2016 == Ura == Spencer aloitti uransa ecuadorilaisessa Club Deportivo Everestissä, jota hän edusti vuosina 1953–1959 90 pelissä onnistuen maalinteossa 101 kertaa. Vuodet 1960–1970 Spencer pelasi Uruguayn Primera Divisiónin Club Atlético Peñarolissa, tehden 166 pelaamassaan ottelussa 113 maalia. Peñarolin paidassa Spencer voitti myös Copa Libertadoresin kolmesti, Primera Divisiónin seitsemän kertaa, Intercontinental Cupin kahdesti ja Intercontinental Champions’ Supercupin kerran. Hän voitti Primera Divisiónin maalikuninkuuden neljästi ja Copa Libertadoresin maalikuninkuuden kahdesti. Vuodet 1971–1972 Spencer pelasi vielä kotimaansa Barcelona SC:ssä voittaen kerran Ecuadorin mestaruuden. Hän päätti uransa vuonna 1972. Spencer pelasi vuosina 1959–1972 Ecuadorin jalkapallomaajoukkueessa 11 ottelua onnistuen maalinteossa neljästi. Pelattuaan kymmenen vuotta Uruguayssa hänellä oli mahdollisuus edustaa myös Uruguayn jalkapallomaajoukkuetta, jossa Spencer pelasikin vuosina 1964–1967 kuusi ottelua tehden niissä kaksi maalia. == Muuta == Spencer oli ecuadorilaisen äidin ja jamaikalais-brittiläisen isän lapsi.http://inbedwithmaradona.com/journal/2012/4/30/cabeza-magica-the-king- of-ecuador.html Hänet tunnettiin lempinimellä Cabeza Mágica (), joka johtui hänen taidostaan puskea palloa. Spencer on hyvin tunnettu kotimaassaan, mutta Euroopassa häntä ei tunneta. Tähän on kaksi syytä: Spencer ei ikinä pelannut maansa paidassa MM-kilpailuissa, sillä Ecuador selviytyi kilpailuihin ensimmäisen kerran vasta vuonna 2002. Spencer ei myöskään pelannut ikinä eurooppalaisen seurajoukkueen paidassa. Spencer kuoli marraskuussa 2006 Yhdysvalloissa saatuaan sydänkohtauksen paria kuukautta aiemmin. == Saavutukset == Seurajoukkuetasolla * Uruguayn Primera División: 1960, 1961, 1962, 1964, 1965, 1967, 1968 * Copa Libertadores: 1960, 1961, 1966 * Intercontinental Cup: 1961, 1966 * Intercontinental Champions’ Supercup: 1969 * Ecuadorin Serie A: 1971 Henkilökohtainen * Uruguayn Primera Divisiónin paras maalintekijä: 1961, 1962, 1967, 1968 * Copa Libertadoresin paras maalintekijä: 1960, 1962 * Copa Libertadoresin historian paras maalintekijä * Ecuadorin vuosisadan paras pelaaja == Lähteet == Luokka:Ecuadorilaiset jalkapalloilijat Luokka:Vuonna 1937 syntyneet Luokka:Vuonna 2006 kuolleet
Eero Suoninen

Eero Juhani Suoninen (14. toukokuuta 1929 Viipuri – 19. helmikuuta 2007 Turku) oli suomalainen fyysikko ja professori. Hän oli Oulun yliopiston teknillisen fysiikan professori 1962–1969 ja Turun yliopiston materiaalitieteen professori 1969 eläkkeelle jäämiseensä saakka. Hän tutki materiaali- ja röntgenfysiikkaa.Facta 2001, WSOY 1985, 15. osa, palsta 740 Suoninen valmistui teknillisen fysiikan diplomi-insinööriksi Teknillisestä korkeakoulusta ja opiskeli sen jälkeen Yhdysvalloissa missä myös väitteli 1957. Ennen yliopistouraansa hän toimi kolme vuotta Outokumpu Oy:n pääfyysikkona.Muistot. Hs.fi , viitattu 25.1.2016 == Lähteet == Luokka:Suomalaiset insinöörit Luokka:Suomalaiset professorit Luokka:Oulun yliopiston professorit Luokka:Turun yliopiston professorit Luokka:Vuonna 1929 syntyneet Luokka:Vuonna 2007 kuolleet Luokka:Suomalaiset fyysikot
Olavi Syrjänen

Olavi Kaarlo Johannes Syrjänen (2. helmikuuta 1936 TampereKuka kukin on 1978, s. 954. (Runeberg.org.) – 13. helmikuuta 2023 HelsinkiKuolinilmoitus. Helsingin Sanomat 19.3.2023, s. B 31.) oli suomalainen virkamies, oikeustieteen tohtori, arvoltaan varatuomari ja professori.(All posts by Olavi Syrjänen) Yhdyskuntasuunnittelun seura ry. Hän oli Asuntohallituksen viimeinen pääjohtaja vuosina 1984–1993.Facta 2001, osa 16, p. 111. WSOY 1985.Helsingin malli pakolla naapureille. (Pääkirjoitus.) Helsingin Sanomat 9.9.2012. Syrjänen oli Suomen Sosialidemokraatti -lehden toimittajana 1959–1961, Valkeakosken kaupunginsihteerinä 1965–1969, Tampereen kaupunginsihteerinä 1969–1976 ja sisäasiainministeriön ja sittemmin ympäristöministeriön kaavoitus- ja rakennusosaston päällikkönä 1976–1984.WSOY Iso Tietosanakirja, 9. osa, s. 175. WSOY 1995. Hän oli Suomen Matkailuliiton puheenjohtaja vuosina 1975–1991, Matkailun edistämiskeskuksen johtokunnan varapuheenjohtaja 1978–1984,Syrjänen, Olavi: Suomen Matkailuliiton muutoksen vuodet Matkailijayhdistys. Viitattu 21.2.2021. Matkaravinto Oy:n johtokunnan puheenjohtaja vuodesta 1977 ja myöhemmin Osuuskunta Suomen Asuntomessujen hallituksen puheenjohtaja.Maankäyttö- ja rakennuslain muutoksista uusi kirja Rakennustieto. Viitattu 20.2.2021. Asuntohallituksen lakkauttamisen jälkeen Syrjänen ryhtyi tutkijaksi ja väitteli vuonna 1999 Helsingin yliopistossa oikeustieteen tohtoriksi kaupunkisuunnittelua koskevalla väitöskirjalla, jonka aiheena on harkintavallan käyttö kaavoituksessa ja rakentamisessa.Savolainen, Jaana: Olavi Syrjäsen väitöskirja syntyi rakkaudesta kaupunkisuunnitteluun. (Maksullinen artikkeli.) Helsingin Sanomat 29.10.1999. Viitattu 20.2.2021. Hän oli Helsingin yliopiston hallinto-oikeuden dosentti vuodesta 2000.Helsingin yliopiston opettaja- ja virkamiesluettelo: Oikeustieteellinen tiedekunta. Helsingin yliopisto (Internet Archive). Häntä on kutsuttu yhdeksi Suomen johtavista maankäyttö- ja rakennuslain asiantuntijoista.Thynell, Tuulia: Lisää käänteitä helsinkiläisille tärkeän Keskuspuiston rakentamisessa: Asiantuntijaryhmä esittää toista paikkaa urheiluhallille, mutta rakentajan mielestä se on turhaa toiveajattelua. Yle 14.6.2020. Viitattu 20.2.2021. Hän osallistui myös säädösten kehittämiseen. Syrjänen oli puoluekannaltaan sosiaalidemokraatti. Syrjänen menehtyi 87-vuotiaana sairauskohtaukseen kotonaan Helsingissä. Hänet on haudattu Maunulan uurnalehtoon. ==Teoksia== *Byrokratiasta businekseen: Hallinnon uudistuksen oikeudellisia ongelmia. Valtiovarainministeriö/Edita, Helsinki 1995. *Harkintavalta kaavoituksessa ja rakentamisessa. Rakennustieto, Helsinki 1999. Väitöskirja. *Osallistuminen, vuorovaikutus ja muutoksenhaku kaavoituksessa. Rakennustieto, Helsinki 2005. *Maankäyttö- ja rakennuslaki selityksineen: Käytännön käsikirja. (Lauri Jääskeläisen kanssa.) Rakennustieto, Helsinki 2010. == Lähteet == == Aiheesta muualla == * Olavi Syrjäsen muistokirjoitus Helsingin Sanomissa Luokka:Suomalaiset virkamiehet Luokka:Valtionlaitosten johtajat‎ Luokka:Suomalaiset oikeustieteilijät Luokka:Suomalaiset professorin arvonimen saaneet Luokka:Vuonna 1936 syntyneet Luokka:Vuonna 2023 kuolleet
Nurmisto

Nurmisto () on kylä Leningradin alueen Jaaman piirin Niisnovan kunnassa Venäjällä. Se sijaitsee Siestajoen alajuoksulla kahdeksan kilometriä Niisnovasta pohjoiseen. Kylässä on 54 asukasta (vuonna 2010). Nurmistosta on tehty 1000–1400-luvulle ajoitettu hautalöytö . Kaprion ujestin Kargalin pogostaan kuulunut kylä mainitaan Novgorodin Vatjan viidenneksen verokirjassa vuonna 1499/1500. Inkerinmaalla työskennelleen Johannes Gezelius nuoremman mukaan se oli inkeroisten asuttama. Peter von Köppenin mukaan vuonna 1848 Nurmistossa asui 155 inkeroista ja 21 savakkoa. Myöhemmin se mainitaan Kaprion luterilaiseen seurakuntaan kuuluneena inkerinsuomalaisena kylänä. Toisen tiedon mukaan kylä kuului Kaprion ortodoksiseen seurakuntaan. 1800-luvun asutusluetteloissa mainitaan Nurmiston kartano ja useampia samannimisiä kyliä, joiden talonpojat olivat tilanomistajien maaorjia . Myöhemmin Nurmiston kolme kylää kuuluivat Jaaman kihlakunnan Someron volostiin. Vuonna 1899 kylissä oli yhteensä 52 taloutta ja 320 asukasta, joista 269 oli ”suomalaisia”, 26 ”sekoittuneita” ja 25 venäläisiä. Näistä luterilaisia oli vain yksi perhe, 8 henkeä. Neuvostoaikana Nurmisto kuului Raikkovan ja myöhemmin Niisnovan kyläneuvostoihin . ==Lähteet== Luokka:Jaaman piiri Luokka:Kaprion kylät
Viktar Zujeu

Viktar Valerjevitš Zujeu (, , s. 22. toukokuuta 1983 Vitebsk, Valko-Venäjän SNT, Neuvostoliitto, nykyinen Vitsebsk, Valko-Venäjä) on valkovenäläinen nyrkkeilijä ja olympiavoittajaViktor Zuyev - Sports-Reference.com Olympics at Sports-Reference.com. == Lähteet == * Viktor Zuyev - Sports-Reference.com ===Viitteet=== Luokka:Elävät henkilöt Luokka:Vuonna 1983 syntyneet Luokka:Valkovenäläiset nyrkkeilijät Luokka:Valkovenäläiset olympiavoittajat
Talouspolitiikan arviointineuvosto

Talouspolitiikan arviointineuvosto on viisihenkinen asiantuntijakokoonpano, joka arvioi Suomen talouden tilaa ja Suomessa harjoitettua talouspolitiikkaa tieteellisesti ja riippumattomasti. Neuvosto perustettiin valtioneuvoston asetuksella helmikuussa 2014 Valtion taloudellisen tutkimuskeskuksen (VATT) yhteyteen. Neuvosto ei ole osa VATT:n organisaatiota. Neuvoston tavoitteena on parantaa talouspolitiikan valmistelun ja päätöksenteon laatua sekä tuoda tutkimustietoon pohjautuva riippumaton näkökulma talouspoliittiseen keskusteluun.Valtiovarainministeriön tiedote: Talouspolitiikan arviointineuvosto asetettiin viiden vuoden toimikaudeksi 27.3.2014 Viitattu 25.1.2016 Arviointineuvoston jäsenet voivat myös antaa neuvoston edustajina neuvoston toimintaan läheisesti liittyvistä aiheista lausuntoja eduskunnalle tai muille tahoille. Neuvosto julkaisee vuosittain arvion Suomessa harjoitetusta talouspolitiikasta. Ensimmäinen raportti julkaistiin tammikuussa 2015 ja siinä arvioitiin vaalikauden 2011–2015 talouspoliittisia päätöksiä.Talouspolitiikan arviointineuvoston raportti 2014 ==Tehtävät== Valtioneuvoston asetuksen (61/2014)Valtioneuvoston asetus talouspolitiikan arviointineuvostosta (61/2014) mukaan neuvoston tehtävänä on arvioida # talouspolitiikalle asetettujen tavoitteiden tarkoituksenmukaisuutta # talouspolitiikalle asetettujen tavoitteiden saavuttamista ja valittujen keinojen tarkoituksenmukaisuutta # talouspolitiikan valmistelussa käytettyjen ennuste- ja arviointimenetelmien laatua # talouspolitiikan eri osa-alueiden yhteensovittamista ja kytkentöjä yhteiskuntapolitiikan muihin osa-alueisiin # talouspolitiikan onnistumista erityisesti taloudellisen kasvun ja vakauden, työllisyyden ja julkisen talouden pitkän ajan kestävyyden kannalta # talouspolitiikan instituutioiden ja julkisen talouden rakenteiden tarkoituksenmukaisuutta. ==Kokoonpano== Talouspolitiikan arviointineuvosto on koottu yliopistojen taloustieteen laitosten ja Suomen Akatemian ehdotusten perusteella. Neuvostoon kuuluvat puheenjohtaja ja neljä muuta jäsentä. Puheenjohtajan ja kolmen jäsenen tulee edustaa taloustieteen eri alojen ja yhden jäsenen muiden yhteiskuntatieteiden korkeatasoista tieteellistä asiantuntemusta. Arviointineuvoston toimikausi on neljä vuotta, mutta kahden taloustieteen eri alojen asiantuntemusta edustavan jäsenen toimikausi on kaksi vuotta. Neuvostoon kuuluvat: * professori Niku Määttänen, puheenjohtaja * professori Tuukka Saarimaa * professori Liisa Häikiö * työelämäprofessori Seija Ilmakunnas * professori Hilde Bjørnland Talouspolitiikan arviointineuvoston pääsihteerinä toimii Anni Huhtala. == Lähteet == == Aiheesta muualla == * Talouspolitiikan arviointineuvoston verkkosivu * * Luokka:Suomen talouspolitiikka
Kaisa Kotakorpi

Kaisa Ilona Kotakorpi (s. 14. lokakuuta 1976 Kangasala) on taloustieteen professori Tampereen yliopistossa vuodesta 2019. Hän toimi aiemmin taloustieteen professorina Turun yliopistossa 2012–2019 ja on toiminut myös VATT:n tutkimusprofessorina. Kotakorven tutkimuskohteita ovat julkisen talouden kysymykset, erityisesti verotus. Kotakorpi suoritti kandidaatin (BA) tutkinnon Oxfordin yliopiston Philosophy, Politics & Economics (PPE) -ohjelmassa 1998 ja maisterin tutkinnon taloustieteessä Tampereen yliopistossa 2002. Kotakorpi väitteli kauppatieteiden tohtoriksi Tampereen yliopistosta vuonna 2007 aiheella "Essays on taxation and regulation".http://www.uta.fi/kirjasto/vaitokset/2007/2007078.html Viitattu 25.1.2016* Kotakorpi on muun muassa vetänyt Suomen Akatemian rahoittamia harmaan talouden tutkimukseen liittyviä hankkeita 2014–2018. Kotakorpi oli talouspolitiikan arviointineuvoston jäsen 2014–2016 ja 2017–2019. Vuonna 2021 Kotakorpi valittiin Suomalaisen Tiedeakatemian jäseneksi. == Lähteet == ==Aiheesta muualla== * Kaisa Kotakorven verkkosivut Luokka:Suomalaiset taloustieteilijät Luokka:Suomalaiset professorit Luokka:Turun yliopiston professorit Luokka:Vuonna 1976 syntyneet Luokka:Elävät henkilöt
Maakuntaradio

Maakuntaradio on suomalainen pop-punkyhtye, joka perustettiin Turussa alun perin Kakka-hätä 77:n sivuprojektina. Yhtyeen musiikkia on verrattu Korroosioon, SIGiin sekä Ratsiaan. Kappaleiden sanoitukset käsittelevät ihmissuhteita. == Jäsenet == * Mirko Metsola – laulu, rummut * Mikko – kitara * Rami – basso, laulu * Jami – kosketinsoitin == Diskografia == === Studioalbumit === * * * === Split-albumit === * == Lähteet == == Aiheesta muualla == * * Facebook Luokka:Suomalaiset popyhtyeet Luokka:Suomalaiset punkyhtyeet Luokka:Pop punk -yhtyeet
Kelli Berglund

Kelli Michelle Berglund (s. 8. helmikuuta 1996 Moorpark, Kalifornia, Yhdysvallat) on yhdysvaltalainen näyttelijä ja laulaja. Hänet tunnetaan parhaiten Bree Davenportina Disney XD:n tilannekomediasta Lab Rats ja Mae Hartleyna Disney Channelin nuortenelokuvassa How to Build a Better Boy. Berglund harrastaa tanssimista. == Nuoruus == Kelli Berglund syntyi Kalifornian Moorparkissa Mark ja Michelle Berglundille 1996. Hänellä on nuorempi sisko, Kirra. == Ura == Berglundin ensimmäinen näyttelijän rooli oli TLC:n lastenohjelmassa Hip Hop Harry. Hän on ensiintynyt myös sarjoissa Are You Smarter Than a 5th Grader? ja America's Next Producer sekä indie- elokuvassa Bye Bye Benjamin. Berglund esittää Bree Davenportia, yhtä päärooleista, vuonna 2012 alkaneessa Disney XD:n Lab Rats -tilannekomediasarjassa. Vuonna 2013 hän vieraili toisessa Disney XD:n sarjassa, Kickin’ Itissä. Vuonna 2014 Berglund ja China Anne McClain olivat pääosissa Paul Hoenin ohjaamassa Disney Channelin elokuvassa How to Build a Better Boy. == Filmografia == Elokuvat Vuosi Suomenkielinen nimi Alkuperäinen nimi Rooli Huom. 2006 Bye Bye Benjamin Bye Bye Benjamin ei nimeä Lyhytelokuva 2015 One Night One Night Rachel 2016 Raising the Bar Raising the Bar Kelly Johnson Dolly Parton's Christmas of Many Colors: Circle of Love Dolly Parton's Christmas of Many Colors: Circle of Love Willadeene Parton Televisioelokuva Televisiosarjat Vuosi Suomenkielinen nimi Alkuperäinen nimi Rooli Huom. 2006–08 Hip Hop Harry Hip Hop Harry omana itsenään 2012– Lab Rats Lab Rats Bree Davenport päärooli 2013 Kickin’ It Kickin’ It Sloane Jennings Jakso: "The New Girl" 2014 How to Build a Better Boy How to Build a Better Boy Mae Hartley Disney Channel -elokuva, päärooli 2016 Lab Rats: Elite Force Lab Rats: Elite Force Bree Davenport päärooli == Diskografia == Singlet * 2014: "Do You Want to Build a Snowman?" * 2014: "Something Real" == Lähteet == == Aiheesta muualla == * * Kelli Berglund AllMusic.comissa * Luokka:Yhdysvaltalaiset laulajat Luokka:Yhdysvaltalaiset näyttelijät Luokka:Elävät henkilöt Luokka:Vuonna 1996 syntyneet
Nikita Morgunov

Nikita Leonidovitš Morgunov (, s. 29. kesäkuuta 1975 Novokuznetsk, Venäjän SFNT, Neuvostoliitto) on venäläinen kilpauransa päättänyt koripalloilija. Venäjällä, Liettuassa ja Kreikassa pelannut Morgunov voitti pelaajaurallaan muun muassa Venäjän mestaruuden ja Venäjän cup-mestaruuden. Venäjän miesten maajoukkueessa Morgunov voitti MM-hopeaa Kreikassa 1998 ja Euroopan mestaruuden Espanjassa 2007. Lisäksi hän osallistui Venäjän joukkueessa myös kesäolympialaisiin Sydneyssä 2000 (Venäjän sijoitus 8.) ja Pekingissä 2008 (9.), MM-kilpailuihin 2002 (10.) ja EM-kilpailuihin 2001 (5.) ja 2005 (8.).Olympics at Sports- Reference.comhttp://www.linguasport.com/baloncesto/internacional/mundial/worldcup.htmhttp://www.linguasport.com/baloncesto/internacional/eurobasket/eurobasket_e.htm == Lähteet == * Nikita Morgunov Bio, Stats, and Results Olympics at Sports- Reference.com * Nikita Morgunov Europe Stats Basketball-Reference.com * Profiili euroleague.net === Viitteet === == Aiheesta muualla == * * Nikita Norgunov Basketball Player Profile eurobasket.com Luokka:Venäläiset koripalloilijat Luokka:Vuonna 1975 syntyneet Luokka:Elävät henkilöt
Sara Wiseman

Sara Wiseman (s. 27. toukokuuta 1972 Auckland, Uusi-Seelanti) on uusiseelantilainen näyttelijä, joka on esiintynyt sekä australialaisissa että uusiseelantilaisissa televisiotuotannoissa. Hänen ehkä tunnetuin roolinsa on lääkäri Nicky Sommerville draamasarjassa Mercy Peakin lääkäriasema (2001–2004). Wiseman on naimisissa näyttelijä Craig Hallin kanssa. He ovat näytelleet paria myös australialaisessa Kotiin takaisin -sarjassa, jossa Craig Hall näyttelee tohtori Jack Duncania ja Wiseman Carolyn Blighia. == Valikoitu filmografia == === Elokuvia === * Tappava tornado (2002, televisioelokuva) – Lisa Gilmore * Häähemmot (2006) * Fatal Contact: Bird Flu in America (2006, televisioelokuva) – Susan Wood * The Insatiable Moon (2010) – Margaret * Love Birds (2011) * Nerve (2013) === Televisiosarjoja === * Xena (1995, yksi jakso) – nuori nainen * Hercules (1996, yksi jakso) – Hephates * Hercules (1999, yksi jakso) – Mab * Jackson's Wharf (2000) – Rebecca Priest * Mercy Peakin lääkäriasema (2001–2004) – tohtori Nicky Somerville * The Cult (2009) – Annabelle Wills * Shortland Street – Jennifer Mason (2011) ja Francesca Telford (2022) * Crownies (2011) – Lisa Simpson * The Almighty Johnsons (2011–12) – Helen * Kotiin takaisin (2013–) – Carolyn Bligh == Lähteet == == Aiheesta muualla == * Luokka:Elävät henkilöt Luokka:Vuonna 1972 syntyneet Luokka:Uusiseelantilaiset näyttelijät
Hlynur Bæringsson

Hlynur Elias Bæringsson (s. 6. heinäkuuta 1982) on islantilainen koripalloilija. Hlynur on pelannut kotimaansa joukkueiden lisäksi Alankomaissafiba.com ja Ruotsissa, jonka mestaruuden hän voitti Sundsvall Dragonsissa vuonna 2011http://www.aftonbladet.se/sportbladet/basket/article12983950.ab. Islannin miesten maajoukkueessa Hlynur pelasi vuoden 2015 EM-kilpailuissa, jotka olivat maan historian ensimmäiset.http://www.fibaeurope.com/coid_vdQYaRShJ5gLJ6hifkVia2.articleMode_on.htmlFIBA Archive == Lähteet == * Profiili Basketligan * Profiili fiba.com === Viitteet === == Aiheesta muualla == * Profiili FIBA Archive Luokka:Islantilaiset koripalloilijat Luokka:Vuonna 1982 syntyneet Luokka:Elävät henkilöt
Kašgarin prefektuuri

Kašgarin prefektuuri tai Kashin prefektuuri (, ) on prefektuuri Kiinan Sinkiangin uiguurien autonomisen alueen länsiosassa. Prefektuurin pinta-ala on 112 058 (toisen lähteen mukaan 160 000) neliökilometriä ja väkiluku 3,98 miljoonaa (vuonna 2010). Prefektuurin päähallintopaikka on Kašgar, joka sijaitsee linnuntietä noin 1080 kilometriä autonomisen alueen pääkaupunki Ürümqistä lounaaseen. == Hallinnollinen jako == Piirikuntatasolla prefektuuri jaetaan yhteen piirikuntatason kaupunkiin, kymmeneen piirikuntaan ja yhteen automoniseen piirikuntaan (numerointi kuten oheisessa kuvassa): ; Piirikuntatason kaupunki (1) * 1. Kašgar (, ) ; Piirikunnat (10) * 2. Shufu (, ) * 3. Shule (, ) * 4. Yengisar (Jangishahr Mannerheimin matkapäiväkirjan suomennoksessa) (, ) * 5. Poskam (Posgam Mannerheimin matkapäiväkirjan suomennoksessa) (, ) * 6. Yarkant/Shache (, ) * 7. Kargilik (Kargalik Mannerheimin matkapäiväkirjan suomennoksessa) (, ) * 8. Makit (, ) * 9. Yopurga (, ) * 10. Peyziwat (, ) * 11. Maralbexi (Maralbashi Mannerheimin matkapäiväkirjan suomennoksessa) (, ) ; Autonominen piirikunta (1) * 12. Tashkurgan / Taxkorgan (Tashkurganin tadžikkien autonominen piirikunta) (Tash- kurgan Mannerheimin matkapäiväkirjan suomennoksessa) (, ) == Väestö == Vuoden 2014 lopussa prefektuurin väkiluku oli 4 488 201. Etninen ryhmä väkiluku prosenttimäärä Uiguurit 4 125 403 91,92 Han-kiinalaiset 296 907 6,62 Tadžikit 42 829 0,95 Muut 23 062 0,51 == Galleria == Kashgar, China Bebop Drone 2015-09-13T194555+0000 18F943.jpg|Kašgarin kaupunkimaisemaa. Kashgar- minarete-d01.jpg|Minareetti Id Kah -moskeijan lähellä. Kashgar Railway Station.jpg| Kašgarin rautatieasema. Kashgar airport 9619.jpg|Kašgarin lentoasema. Tashkurghan Fort.jpg|Tashkurganin linnoitus. == Lähteet == == Aiheesta muualla == Luokka:Xinjiangin prefektuurit
FNaF World

FNaF World on Scott Cawthonin kehittämä indie-toimintaroolipeli, joka julkaistiin 21. tammikuuta 2016 Steam-palvelussa. Se on Five Nights at Freddy’s pelisarjan spin-off. Peli oli alun perin tarkoitus julkaista vasta helmikuussa, ja se saikin kritiikkiä keskeneräisyydestä ja ominaisuuksien puutteesta, minkä myös Cawthon myönsi pahoitellen. Tämän vuoksi Cawthon poisti FNaF Worldin Steamistä, mutta paransi sitä ja siirsi sen täysin ilmaiseksi ladattavaksi GameJolt-sivustolle. The Escapist kutsui peliä arvostelussaan keskeneräiseksi ”retroparodiaksi” japanilaistyylisistä roolipeleistä. == Lähteet == == Aiheesta muualla == * Virallinen verkkosivusto * FNAF World Five Nights at Freddy's Wikissä Luokka:Vuoden 2016 videopelit Luokka:Toimintaroolipelit World
Helsinki MopoGP

Helsinki MopoGP on Helsingin Moottoripyöräilijäkerho -HMPK ry:n järjestämä mopoendurancekilpailu. Kilpailu on järjestetty vuosittain vuodesta 2005 lähtien elokuun lopussa. Kilpailu on endurance -tyyppinen 6 tunnin ajo johon osallistutaan 3-4 hengen joukkueella ja kilpavälineenä ovat viritetyt mopot. Kilpailu järjestetään Helsingissä Tattarisuon FK radalla.http://www.mopogp.com Kilpailu on Suomen Moottoriliiton alainen ja vuonna 2015 se oli Mopoendurance SM sarjan neljäs ja viimeinen osakilpailu.http://www.mopoendurance.com/endurance/pages/cup.php == Kilpailun kulku == Kilpailussa on kaksi eri luokkaa, Proto ja Sport. Molemmat luokat kilpailevat yhtäaikaisesti mutta niiden sijoitukset lasketaan erikseen. Proto luokassa joukkueilla on enemmän vapauksia mopon muutoksille kuin Sport luokassa. Ennen varsinaista kilpailua ajetaan kahden tunnin ajan vapaata harjoitusta, joka toimii myös kilpailun aika-ajoina. Harjoitusten aikana kuljettajat saavat ajaa kilparadalla ja pysähtyä välillä varikolle. Aika-ajon jälkeen on tunnin tauko ennen varsinaista kilpailua. Kilpailu käynnistyy Le Mans -tyylisellä startilla, jossa mopot ovat radan ensimmäisen mutkan sisäkaarteen puoleisella reunalla aika-ajon määräämässä järjestyksessä ja kuljettajat radan vastakkaisella reunalla. Kilpailun käynnistyttyä kuljettajat juoksevat mopoille ja lähtevät liikkeelle. Kilpatiimin jäsenistä yksi saa pidellä mopoa pystyssä ja avustaa liikkeellelähdössä. Kilpailun kokonaisaika on 6 tuntia, jona aikana kilpailijat pyrkivät ajamaan mahdollisimman paljon kierroksia 1090 metrin mittaisella radalla. Jokaisen joukkueen kuljettajan on vuorollaan ajettava kilpailussa. Varikkokäyntien määrää ei ole rajoitettu, mutta varikkokäynnit luonnollisesti vievät ajoaikaa joten joukkueet pyrkivät minimoimaan varikkokäyntien määrää. Nopein kierrosaika radalla on Borehami Factoryn ajama 1:00.846. == Lähteet == Luokka:Moottoripyöräurheilu Luokka:Moottoriurheilun kestävyyskilpailut
HMS Terrible (1785)

HMS Terrible oli Britannian kuninkaallisen laivaston vuonna 1785 vesillelaskettu Culloden-luokan 74-tykkinen kolmannen luokan linjalaiva. == Valmistus == Alus tilattiin 13. joulukuuta 1781 Wellsiltä Rotherhithestä, missä köli laskettiin 7. tammikuuta 1783. Alus laskettiin vesille 28. maaliskuuta 1785 ja valmistui 28. maaliskuuta - 12. huhtikuuta Deptfordissa ja lopulta kuparointi 2. heinäkuuta Woolwichissa.Winfield 2007 s. 83 == Palvelus == Alus otettiin joulukuussa 1792 palvelukseen päällikkönään Skeffington Lutwidge. Alus lähti 22. huhtikuuta 1793 Välimerelle, missä se liittyi Hoodin johtamaan laivasto-osastoon. Alus osallistui 13. maaliskuuta 1795 Hothamin kahakkaan Genovan edustalla, jolloin sen tappiot jäivät kuuteen haavoittuneeseen. Se osallistui myös Hothamin kahakkaan Hyeresin edustalla 13. heinäkuuta. Alus siirrettiin Sheernessiin vastaanottoalukseksi 1823 ja edelleen hiiliproomuksi huhtikuussa 1829. Alus romutettiin maaliskuussa 1836 Deptfordissa. == Lähteet == * === Viitteet === Luokka:Culloden-luokan linjalaivat
Sohvasurffaajat

Sohvasurffaajat on dokumentaarinen matkaohjelma, jossa Lotta Kaihua ja Pia Asikainen kiertävät Mustanmeren ympäri sohvasurffaten. == Ensimmäinen tuotantokausi == Ensimmäinen tuotantokausi alkoi Yle TV2-kanavalla 23. tammikuuta 2012.http://yle.fi/vintti/yle.fi/tv2/juttuarkisto/kakkonen- kertoo/sohvasurffaajat.html http://yle.fi/aihe/artikkeli/2013/06/19/sohvasurffaten-ympari- mustanmeren#media=96989 Jakso Nimi Paikka Ensiesitys 1\. Junalla halki Bulgarian Bulgaria 23. tammikuuta 2012 2\. Karu ja kaunis Romania Romania 30. tammikuuta 2012 3\. Kolmen miehen Moldova Moldova 6. helmikuuta 2012 4\. Nousu ja tuho Ukraina 13. helmikuuta 2012 5\. Kupliva Georgia Georgia 20. helmikuuta 2012 6\. Kotiin päin Turkki 27. helmikuuta 2012 == Toinen tuotantokausi == Toinen tuotantokausi alkoi 24. kesäkuuta 2013.http://yle.fi/vintti/yle.fi/tv2/juttuarkisto/kakkonen- kertoo/sohvasurffaajat-2013.html http://yle.fi/aihe/artikkeli/2013/11/08/sohvasurffaten-valimeren-rannoilla Jakso Nimi Paikka Ensiesitys 1\. Italia - Matka alkaa! Italia 24. kesäkuuta 2013 2\. Albania - missä sohva? Albania 25. kesäkuuta 2013 3\. Kreikka - Ateenan kadut Kreikka 26. kesäkuuta 2013 4\. Libanon 1/2 Beirutin yö Libanon 27. kesäkuuta 2013 5\. Libanon 2 Pakolaisleiri Libanon 28. kesäkuuta 2013 6\. Jordania 1/2 Eksyksissä Jordania 1. heinäkuuta 2013 7\. Jordania 2 Luolassa Jordania 2. heinäkuuta 2013 8\. Päätepiste Egypti 3. heinäkuuta 2013 == Lähteet == == Aiheesta muualla == *Sohvasurffaajat Facebook-sivut *Sohvasurffaajat Matkablogi Luokka:Suomalaiset televisio-ohjelmat
HMS Victorious (1785)

HMS Victorious oli Britannian kuninkaallisen laivaston vuonna 1785 vesillelaskettu Culloden-luokan 74-tykkinen kolmannen luokan linjalaiva. == Valmistus == Alus tilattiin 28. joulukuuta 1781 Perry and Companyltä Blackwallista, missä köli laskettiin marraskuussa 1782. Alus laskettiin vesille 27. huhtikuuta 1785 ja valmistui heinäkuuhun 1785 mennessä Woolwichissa. Aluksen valmistuskustannukset olivat 32 105 puntaa 4 shillinkiä ja 5 dimeä ja lisäksi varustamiskustannukset 8 824 puntaa.Winfield 2007 s. 83 == Palvelus == Alus otettiin palvelukseen joulukuussa 1793 päällikkönään Sir John Orde ja se poistettiin palveluksesta kesäkuussa 1794. Alus palautettiin palvelukseen heinäkuussa päällikkönään John Brown. Alus lähti huhtikuussa 1794 Länsi-Intiaan päällikkönään William Clark Elphinstonen laivasto-osaston mukana. Alus taisteli HMS Arrogantin kanssa Serceyn johtamaa osastoa vastaan Sumatran rannikolla 9. syyskuuta 1795. Alus lähti kotimatkalle 1802 tai 1803. Alus ajoi karille Tejojoella ja se romutettiin elokuussa 1803 Lissabonissa. == Lähteet == * === Viitteet === Luokka:Culloden-luokan linjalaivat
David von Krafft

David von Krafft (1655–1724) oli ruotsalainen taidemaalari. Nuorena hän asui HampurissaFacta, osa 5 vuodelta 1976, palsta 240, mutta vuonna 1675 hän muutti Ruotsiin, missä hänen enonsa David Klöker Ehrenstrahl opetti häntä. Itse von Kraft opetti piirustusta kuningatar Hedvig Eleonooralle, jonka tehtävänannosta hän maalasi muotokuvia ja kopioi tunnettuja taideteoksia hoveissa eri puolilla Eurooppaa. Vuonna 1697 von Krafft nimitettiin hovimaalariksi, ja vuonna 1719 hänet aateloitiin. Hän maalasi enimmäkseen intiimimmin ja vähemmän juhlallisesti kuin Ehrenstrahl, jonka kuoleman jälkeen von Krafft sai entistä merkittävämmän aseman Ruotsin muotokuvamaalauksessa. Hän maalasi muotokuvia erityisesti Kaarle XII:sta sekä tämän omaisista ja sotapäälliköistä. Henkilökuvauksissa varsinkin naisten kohdalla von Krafftin taiteelle on tyypillistä tietty aristokraattinen rauhallisuus ja hienostuneisuus. Von Krafftin maalaamat muotokuvat tuovat ilmi uusia ihanteita. Muotokuvien lisäksi von Krafft maalasi ainakin eläin- ja metsästysaiheisia töitä. Hänen teoksiaan on ollut myös Sinebrychoffin kokoelmissa, esim. Kaarle XII:n muotokuva. ==Maalauksia== Carl XII of Sweden.jpg|Kaarle XII Carl Frederick of Sweden c 1722 by David von Krafft.jpg|Kaarle Fredrik Adam Ludvig Lewenhaupt 2.jpg|Adam Ludwig Lewenhaupt == Lähteet == == Aiheesta muualla == * Luokka:Ruotsalaiset taidemaalarit Luokka:Vuonna 1655 syntyneet Luokka:Vuonna 1724 kuolleet
David Klöker Ehrenstrahl

thumb|Ehrenstrahlin omakuva vuodelta 1691. Taiteilijaa ympäröivät allegoriat. David Klöker (tai Klöcker), aateloituna Ehrenstrahl, (27. huhtikuuta 1628 – 27. lokakuuta 1698) oli saksalaissyntyinen, Ruotsissa vaikuttanut taidemaalari. Ehrenstrahl syntyi Hampurissa räätälin perheeseen. Eläin- ja maisemamaalari Jurian Jakobsz opetti häntä Amsterdamissa. Vuonna 1651 tai 1652 Ehrenstrahl muutti Ruotsiin, jossa hän oli kuningatar Maria Eleonooran palveluksessa. Noihin aikoihin Ehrenstrahl teki muun muassa maalauksen, jossa on kreivi K. G. Wrangel ratsunsa selässä. Siitä ja muistakin Ehrenstrahlin tekemistä muotokuvista ilmentyy Ehrenstrahlille ominainen rehellinen luonteenkuvaaminen. Jo 1650-luvun aikana Ehrenstrahl lähti Ruotsista moneksi vuodeksi opintomatkalle. Hän palasi Ruotsiin vuonna 1661, ja kuningatar Hedvig Eleonoora nimitti hänet hovimaalariksi. Yhdeksän vuoden päästä Ehrenstrahl pääsi hovi-intendentiksi. Ehrenstrahlin dekoratiivinen tyyli ilmentyy muun muassa maalauksissa, jotka hän maalasi leskikuningattaren makuuhuoneeseen ja niin sanottuun Ehrenstrahlin salonkiin. Aika mahtavia ovat myös muun muassa maalaukset, jotka hän maalasi 1600-luvun viimeisinä vuosina Linnankirkkoon ja jotka sen palon jälkeen vietiin Suurkirkkoon. == Lähteet == Luokka:Ruotsalaiset taidemaalarit Luokka:Vuonna 1628 syntyneet Luokka:Vuonna 1698 kuolleet Luokka:Muotokuvamaalarit
Henning Christiansen

Henning Christiansen (28. toukokuuta 1932 Kööpenhamina – 10. joulukuuta 2008) oli tanskalainen säveltäjä ja kuvataiteilija. Fluxus-taiteilijaryhmän aktiivisena jäsenenä hän työskenteli yhdessä muun muassa Joseph Beuysin, Nam June Paikin, Bazon Brockin ja Wolf Vostellin sekä vaimonsa Ursula Reuter Christiansenin kanssa. Christiansenin tavoitteena oli nimenomaan työskennellä yhteistyössä muiden taiteilijoiden kanssa ja ylittää näin taiteiden välisiä raja-aitoja. Henning Christiansen toimi Hampurin taideakatemian (Hochschule für Bildende Künste - HfBK) professorina. Hän asui lähes 40 vuotta Tanskan Mønin saarella. Vähän ennen kuolemaansa hän järjesti takautuvan näyttelyn tuotannostaan Kööpenhaminassa ja osallistui Wundergrund- musiikkifestivaaleille. Elokuussa 1995 20.8. Henning Christiansen ja Bjorn Norgaard esittivät Porin taidemuseon edustalla Kokemäenjoessa kelluvalla lautalla Manresa Sisu Power -nimisen performanssin. Se pohjautui heidän Joseph Beuysin kanssa Düsseldorfissa vuonna 1966 toteuttamaan Manresa-aktioon. Tapahtuma liittyi Porin taidemuseossa esillä olleeseen Imants Tillersin näyttelyyn.Vuosikertomus 1995, Porin taidemuseo. Viitattu 26.1.2016. == Sävellyksiä == * Perspective Constructions (1965) * Den arkadiske op.32 (1966) * Fluxorum organum Op.39 (1967) * Symphony Natura Op.170 (1985) * Abschiedssymphonie Op.177 (1988) * Kreuzmusik (1989) * Verena Vogelzymphon (1991) * Dust Out of Brain (1995) == Lähteet == == Aiheesta muualla == * Henning Christiansenin musiikkinäytteitä ubuweb-sivustolla Luokka:Vuonna 1932 syntyneet Luokka:Vuonna 2008 kuolleet Luokka:Tanskalaiset säveltäjät Luokka:Tanskalaiset taiteilijat
Vattimeren kansallispuistot

Vattimeren kansallispuistot ovat Vattimeren Tanskan, Saksan ja Alankomaiden alueella sijaitseva yhteisnimike kansallispuistoille, jotka liitettiin vuonna 2009 Unescon maailmanperintöluetteloon.Wadden Sea. Unesco. Viitattu 26.1.2016. Puisto koostuu useista suojelualueista. Sen Tanskan-puoleinen osa on nimeltään Vattimeren kansallispuisto ()The Wadden Sea National Park. Visitdenmark.com. Viitattu 13.8.2019., Saksan osa koostuu Schleswig-Holsteinin, joka on Keski- Euroopan suurin kansallispuisto,Schleswig-Holsteinin Vattimeren kansallispuisto. Germany-travel. Viitattu 26.1.2016., HampurinHampurin Vattimeren kansallispuisto. Germany-travel. Viitattu 26.1.2016. ja Ala-Saksin Vattimeren kansallispuistoistaAla-Saksin Vattimeren kansallispuisto. Germany- travel. Viitattu 26.1.2016.. Alankomaiden puoleinen suojelualue sisältää LauwersmeerinNational Park Lauwersmeer. Viitattu 26.1.2016., SchiermonnikooginNationaal Park Schiermonnikoog . Viitattu 26.1.2016. ja Texelin dyynien kansallispuistot.Nationaal Park Duinen van Texel. Viitattu 26.1.2016.. Voimakas vuorovesi hallitsee laajaa ranta-aluetta, joka jää nousuveden aikana meriveden alle ja nousee esille laskuveden aikana. Se koostuu dyyneistä, hiekkarannoista ja suolaniityistä. Näkemisen arvoisia ovat myös pienet patoamattomat saaret, jotka joutuvat nousuveden alle vain kevättulvan ja myrskyjen aikana. Puiston pohjoinen opastuskeskus Vadehavscentret on Tanskan Ribessä. == Lähteet == == Aiheesta muualla == * Our Wadden Sea World Heritage. * Welcome to the Wadden Sea. Vadehav.dk. Luokka:Tanskan kansallispuistot Luokka:Saksan kansallispuistot Luokka:Alankomaiden kansallispuistot Luokka:Unescon maailmanperintökohteet Tanskassa Luokka:Unescon maailmanperintökohteet Saksassa Luokka:Unescon maailmanperintökohteet Alankomaissa